— На жаль, цяпер няма якаснай саломы, таму беларуская саломка ўжо зусім не залатая. Для вырабаў патрэбнае жыта, бо жытняе сцябло мае найбольшую даўжыню і больш трывалае. Зараз жыта ўсё больш выцясняецца трыцікале. Трыцікале устойлівая да палягання, замаразкаў і бактэрыяльна-грыбковых захворванняў. Жыта, якое не валодае такімі ўстойлівымі ўласцівасцямі, мае плямы, якія трэба выбельваць гідраперытам, інакш пры пляценні гэтыя плямы будуць заўважныя. Таму зараз я вырошчваю жыта на сваім лецішчы. Спрабую аднавіць гатункі, з якімі працавалі нашыя продкі, стараюся вярнуцца да экалагічнага земляробства.